open-index/open-wikipedia-markdown huggingface dataset:
আর্নল্ড রাউনট্রি

**আর্নল্ড স্টিফেনসন রাউনট্রি** (২৮ নভেম্বর ১৮৭২ - ২১ মে ১৯৫১) ইংল্যান্ডের ইয়র্কের একজন কোয়েকার এবং লিবারেল এমপি ছিলেন।

## রাজনীতি
তিনি জাতীয় প্রাপ্তবয়স্ক স্কুল কাউন্সিলের সম্মানসূচক সচিব ছিলেন। ১৯১০ সালের জানুয়ারিতে যুক্তরাজ্যের সাধারণ নির্বাচনে তিনি ইয়র্কের সদস্য হিসেবে সংসদে নির্বাচিত হন। একজন কোয়েকার হিসেবে তিনি যুদ্ধের বিরোধিতা করেছিলেন এবং প্রথম বিশ্বযুদ্ধের শুরুর দিকে তিনি ইউনিয়ন অফ ডেমোক্রেটিক কন্ট্রোলের সাথে জড়িত ছিলেন, যা একটি ব্রিটিশ যুদ্ধবিরোধী দল ছিল, যা তিনি লিবারেল পার্টির চাপের প্রতিক্রিয়ায় ত্যাগ করেছিলেন। তিনি ১৯১৬ সালের সামরিক পরিষেবা আইনে বিবেকবান আপত্তিকারীদের জন্য বিধান সংশোধনের ক্ষেত্রে সহকর্মী লিবারেল এমপি টমাস এডমন্ড হার্ভের সাথেও যুক্ত ছিলেন। একই বছর তিনি রিচমন্ড সিক্সটিনের পক্ষে কাজ শুরু করেন, যা বিবেকবান আপত্তিকরদের একটি দল ছিল যাদেরকে যুদ্ধবিহীন দায়িত্ব পালন করতে অস্বীকৃতি জানানোর পরে ফ্রান্সে পাঠানো হয়েছিল।

১৯১৮ সালের যুদ্ধ-পরবর্তী নির্বাচনে রাউনট্রি পরাজিত হন এবং এরপর তিনি তার ব্যবসায় মনোনিবেশ করেন। তবে তিনি ইয়র্ক লিবারেল অ্যাসোসিয়েশনের সভাপতি এবং শিক্ষা কেন্দ্র সমিতির সভাপতিও ছিলেন।

## তথ্যসূত্র

## বহিঃসংযোগ
* 
* 
* The Rowntree Society

বিষয়শ্রেণী:বুথাম স্কুলে শিক্ষিত ব্যক্তি
বিষয়শ্রেণী:যুক্তরাজ্যের সংসদ সদস্য ১৯১০-১৯১৮
বিষয়শ্রেণী:যুক্তরাজ্যের সংসদ সদস্য ১৯১০
বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য
বিষয়শ্রেণী:ব্রিটিশ ব্যবসায়ী
বিষয়শ্রেণী:১৯৫১-এ মৃত্যু
বিষয়শ্রেণী:১৮৭২-এ জন্ম
ভানিয়া ভ্যানিলা

**ভানিয়া ভ্যানিলা** হলো স্প্যানিশ ড্র্যাগ পারফর্মার **দিয়েগো মিইয়ান তারাসনের** মঞ্চ নাম, যিনি *ড্র্যাগ রেস স্পেন*-এর তৃতীয় মৌসুমে প্রতিযোগিতা করেছিলেন।

## পেশাজীবন
২০২২ সালে ভানিয়া ভ্যানিলা জেএন্ডবি-র*হে গানাস দে অর্গুইয়ো দে পুয়েবলো* ("আমরা গ্রামীণ গৌরব পছন্দ করি") উদ্যোগে অংশগ্রহণ করেছিলেন, যা স্পেনের প্রধান শহর এবং গ্রামীণ অঞ্চলগুলিতে এলজিবিটি গৌরব অনুষ্ঠান এবং পদযাত্রার আয়োজন করেছিল।

২০২৩ সালে ভানিয়া আপাতবাস্তব টেলিভিশন অনুষ্ঠান *ড্র্যাগ রেস স্পেন*-এর তৃতীয় মৌসুমে যোগ দেন। ২০২৩ সালের ১৬ই এপ্রিল এর প্রিমিয়ার হয়। মৌসুমের পঞ্চম পর্ব ছিল স্ন্যাচ গেম, যা এমন একটি চ্যালেঞ্জ যেখানে প্রতিযোগীদের তারকাদের সাজ ধারণ করতে হয়। ভানিয়া বারবারা রে-এর সাজ ধারণ করার সিদ্ধান্ত নিয়েছিলেন। তার সহ-প্রতিযোগী হর্নেলা গঙ্গোরা রাজা জুয়ান কার্লোসের সাজ ধারণ করেছিলেন; তাদের জুটি পর্বের সেরা সমালোচনা পায়। ভানিয়া মৌসুমের চার চূড়ান্ত প্রতিযোগীদের একজন ছিলেন।

## ফিল্মোগ্রাফি
### টেলিভিশন

### পডকাস্ট

## ডিসকোগ্রাফি

### একক গান

## তথ্যসূত্র

## বহিঃসংযোগ
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
নাদিম কাশিশ

**নাদিম কাশিশ** একজন পাকিস্তানি ট্রান্সজেন্ডার অধিকার কর্মী, রাজনীতিবিদ এবং রেডিও অনুষ্ঠান উপস্থাপক। ২০১৮ সালের পাকিস্তানের সাধারণ নির্বাচনে প্রতিদ্বন্দ্বিতাকারী চারজন ট্রান্সজেন্ডারের মধ্যে তিনি একজন।

## ব্যক্তিগত জীবন
কাশিশকে তার পরিবার তার নারীসুলভ আচরণের কারণে ১৬ বছর বয়সে প্রত্যাখ্যান করে এবং মুলতানে তার বাড়ি থেকে বের করে দেয়। এরপর কাশিশ গুরুদের বাড়িতে যোগ দেন, যেখানে সাধারণত পাকিস্তানের ট্রান্সজেন্ডার সম্প্রদায় বাস করে। গুরু তথা বাড়ির কর্তা বাড়ির বাসিন্দাদের খাবার ও আশ্রয়ের ব্যবস্থা করতেন। তবে গুরুর দ্বারা জোরপূর্বক পতিতাবৃত্তিতে বাধ্য হওয়ার পর কাশিশ তার সাথে সম্পর্ক ছিন্ন করে বাড়ি ছেড়ে চলে যান; এই অভয়ারণ্যগুলোতে বসবাসকারী বেশিরভাগ ট্রান্সজেন্ডার ব্যক্তিরা এই কাজে লিপ্ত। এরপর কাশিশ ইসলামাবাদের একটি টেলিভিশন অনুষ্ঠানে সজ্জাশিল্পী হিসেবে যোগ দেন। সেখান থেকে তিনি ট্রান্সজেন্ডার সম্প্রদায়কে সাহায্যকারী বেসরকারি সংস্থাগুলোতে কাজ শুরু করেন। কাশিশ পাকিস্তানের ইসলামাবাদে থাকেন।

## কর্মজীবন
২০০৬ সালে কাশিশ একজন সজ্জাশিল্পী হিসেবে কাজ করেন। এরপর তিনি এফএম-৯৯-এ একটি বেতার অনুষ্ঠানের উপস্থাপক হিসেবে যোগদান করেন, যেখানে তিনি পাকিস্তানের ট্রান্সজেন্ডার সম্প্রদায়ের সমস্যাগুলো তুলে ধরেন।

তিনি একজন সক্রিয়কর্মী হিসেবে কাজ শুরু করেন এবং "শিমেল অ্যাসোসিয়েশন ফর ফান্ডামেন্টাল রাইটস" নামে নিজস্ব সংগঠন শুরু করেন। তিনি এই অলাভজনক সংস্থাটির সভাপতি।

২০১৮ সালে কাশিশ নির্বাচনী প্রচারণায় অংশ নেওয়ার মাধ্যমে রাজনীতিতে যোগ দেন।

### সক্রিয়তা
কাশিশ ঘরে ঘরে প্রচার চালান। তার ঘোষিত লক্ষ্য হলো ট্রান্সজেন্ডার সম্প্রদায়ের উন্নতি করা এবং তাদের অধিকারের জন্য লড়াই করা। তিনি ইসলামাবাদে ট্রান্সজেন্ডারদের জন্য নিজস্ব একটি আশ্রয়স্থলও তৈরি করেন, যেখানে সম্প্রদায়ের অনেক ট্রান্সজেন্ডারদের আবাসস্থল রয়েছে।

কাশিশ ট্রান্সজেন্ডার সম্প্রদায়ের গুরু সংস্কৃতির বিরুদ্ধেও ওকালতি করছেন।

ইসলামাবাদের বস্তিতে বসবাসকারী ট্রান্সজেন্ডার সম্প্রদায়ের জন্য চলমান একটি মসজিদ নির্মাণ প্রকল্পেরও অংশ ছিলেন কাশিশ।

### ২০১৮ সালের নির্বাচন
২০১৮ সালে পাকিস্তান সরকার একটি বিল পাস করে, যা ট্রান্সজেন্ডারদের সকল সরকারী নথিতে তাদের নিজস্ব লিঙ্গ নির্ধারণ, পরিচয়পত্র, পাসপোর্ট এবং ড্রাইভিং লাইসেন্স পাওয়ার, ভোট দেওয়ার এবং চাকরির ক্ষেত্রে বৈষম্যের শিকার না হওয়ার অনুমতি দেয়। এর ফলে লিঙ্গগত মানদণ্ড বাতিল হয়ে যায় এবং নাদিম কাশিশ ও আরও চারজন ট্রান্সজেন্ডার কর্মী সাধারণ নির্বাচনে অংশগ্রহণকারী প্রথম ট্রান্সজেন্ডার হন।

পাকিস্তান সরকার অন্যান্য ট্রান্সজেন্ডার প্রার্থীদের সাথে কাশিশকে নির্বাচনী ফি থেকে ক্ষতিপূরণ দেয়। কাশিশ ইসলামাবাদে এনএ-৫৩-এর নির্বাচনে পিটিআইয়ের শহীদ খাকান আব্বাসি এবং ইমরান খানের বিরুদ্ধে দাঁড়ান। তিনি মোট ২২টি ভোট পান।

প্রচারণার সময় কাশিশ ট্রান্সজেন্ডারদের অধিকার এবং পরবর্তী প্রজন্মের জন্য পানি সংরক্ষণের পক্ষে কথা বলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:১৯৭০-এর দশকে জন্ম
বিষয়শ্রেণী:পাকিস্তানি ট্রান্সজেন্ডার নারী
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তানি রাজনৈতিক প্রার্থী
জন বুচার, ১ম ব্যারন ড্যানেসফোর্ট

**জন জর্জ বুচার, প্রথম ব্যারন ড্যানেসফোর্ট**, কেসি (১৫ নভেম্বর ১৮৫৩ - ৩০ জুন ১৯৩৫), যিনি ১৯১৮ থেকে ১৯২৪ সালের মধ্যে **স্যার জন বুচার, বিটি** নামে পরিচিত ছিলেন, একজন ব্রিটিশ ব্যারিস্টার এবং কনজারভেটিভ পার্টির রাজনীতিবিদ ছিলেন।

## পটভূমি এবং শিক্ষা
বুচার ছিলেন পরম শ্রদ্ধেয় স্যামুয়েল বুচারের (মিথের বিশপ) দ্বিতীয় পুত্র, ভাইস-অ্যাডমিরাল স্যামুয়েল বুচারের (১৭৭০-১৮৪৯) নাতি এবং স্যামুয়েল হেনরি বুচারের ছোট ভাই। তার মা মেরি ছিলেন জন লেহির কন্যা। তিনি কেমব্রিজের মার্লবরো কলেজ এবং ট্রিনিটি কলেজে পড়াশোনা করেন। ১৮৭৮ সালে লিংকন'স ইন-এর বারে ডাক পান ।

## রাজনৈতিক জীবন
বুচার ১৮৯২ থেকে ১৯০৬ এবং ১৯১০ থেকে ১৯২৩ সাল পর্যন্ত ইয়র্কের সংসদ সদস্য ছিলেন। ১৯১৮ সালে   তিনি ইয়র্কের প্রথম সংসদ সদস্য হিসেবে একমাত্র সংসদীয় প্রতিনিধিত্ব করেন। এর পূর্বে এই নির্বাচনী এলাকায় দুজন সংসদ সদস্য ছিলেন। ১৮৯৭ সালে তাকে রাণীর পরামর্শদাতা হিসেবে মনোনীত করা হয়।  ১৯০৬ সালে ইয়র্ক শহরের সম্মানসূচক স্বাধীনতা উপাধিতে ভূষিত করা হয় এবং ১৯১৮ সালে কেরি কাউন্টিতে ড্যানেসফোর্টের একজন ব্যারনেট তৈরি করা হয়।  ১৯২৪ সালে কেরি কাউন্টির ড্যানেসফোর্টের **ব্যারন ড্যানেসফোর্ট** হিসেবে পিয়ারেজ পদে উন্নীত হলে তিনি আরও সম্মানিত হন। 
## তথ্যসূত্র

## বহিঃসংযোগ
*
* 

বিষয়শ্রেণী:লিংকনস ইনের সদস্য
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:মার্লবোরো কলেজে শিক্ষিত ব্যক্তি
বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
বিষয়শ্রেণী:যুক্তরাজ্যের সংসদ সদস্য ১৯২২-১৯২৩
বিষয়শ্রেণী:যুক্তরাজ্যের সংসদ সদস্য ১৯১৮-১৯২২
বিষয়শ্রেণী:যুক্তরাজ্যের সংসদ সদস্য ১৯১০-১৯১৮
বিষয়শ্রেণী:যুক্তরাজ্যের সংসদ সদস্য ১৯১০
বিষয়শ্রেণী:যুক্তরাজ্যের সংসদ সদস্য ১৯০০-১৯০৬
বিষয়শ্রেণী:যুক্তরাজ্যের সংসদ সদস্য ১৮৯৫-১৯০০
বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:১৯৩৫-এ মৃত্যু
বিষয়শ্রেণী:১৮৫৩-এ জন্ম
দি ইন্টার্ন (২০১৫-এর চলচ্চিত্র)

***দি ইন্টার্ন*** হল ২০১৫ সালের মার্কিন হাস্যরসাত্মক নাট্য চলচ্চিত্র, যেটি পরিচালনা, চিত্রনাট্য রচনা ও সহ-প্রযোজনা করেছেন ন্যান্সি মায়ার্স। চলচ্চিত্রটির মুখ্য ভূমিকায় অভিনয় করেছেন রবার্ট ডি নিরো, অ্যান হ্যাথাওয়ে এবং রেনে রুসো ছাড়াও পার্শ্ব চরিত্র সমূহে অ্যান্ডারস হোল্ম, অ্যান্ড্রু রানেলস, অ্যাডাম ডিভাইন এবং জ্যাক পার্লম্যান প্রমুখ অভিনয় করেছেন।

চলচ্চিত্রে ৭০ বছর বয়সী বেঞ্জামিন নিয়ে, যিনি একটি ফ্যাশন ওয়েবসাইটে সিনিয়র চাকরি-পূর্ব প্রশিক্ষণ হিসেবে যোগ দেন এবং কোম্পানির কর্মনেশাগ্রস্ত প্রধান নির্বাহীর (CEO) সঙ্গে এক অপ্রত্যাশিত বন্ধুত্ব গড়ে তোলেন।

২০২২ সালের ২৫ সেপ্টেম্বর ওয়ার্নার ব্রাদার্সের পরিবেশনায় বিশ্বব্যাপী প্রেক্ষাগৃহে *দি ইন্টার্ন* চলচ্চিত্রটির বাণিজ্যিক মুক্তি দেয়া হয়। চলচ্চিত্রে রবার্ট ডি নিরো, অ্যান হ্যাথাওয়ের অভিনয় প্রশংসিত হয় এবং সমালোচকদের মিশ্র অভ্যর্থনা অর্জন করে।  মিলিয়ন ডলার বাজেটে নির্মিত চলচ্চিত্রটি সর্বোপরি বিশ্বব্যাপী বক্সঅফিসে  মিলিয়ন ডলার আয় করে।

## কাহিনি
## কুশীলব
## প্রযোজনা
### অগ্রগতি ও কলাকুশলী নির্বাচন
### চিত্রগ্রহণ
## অর্জন
### বক্স অফিস
### সমালোচকদের অভ্যর্থনা
### পুরস্কার
## পুননির্মাণ

## তথ্যসূত্র

## বহিঃসংযোগ
* 
* 

বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:পরিবার সম্পর্কে চলচ্চিত্র
বিষয়শ্রেণী:ব্রুকলিনের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:সান ফ্রান্সিস্কোর পটভূমিতে চলচ্চিত্র
সামান্থা ব্যালেন্টাইনস

**সামান্থা ব্যালেন্টাইনস** হলো **ফ্রান্সিসকো হোসে সানচেজ হিমেনেজের** (জন্ম ১৩ জুলাই, ১৯৮৬) মঞ্চ নাম। তিনি একজন স্প্যানিশ ড্র্যাগ কুইন, কৌতুকাভিনেতা এবং বহুমুখী শিল্পী, যিনি *ড্র্যাগ রেস স্পেন*-এর দ্বিতীয় মৌসুম এবং *ড্র্যাগ রেস স্পেন অল স্টারস*-এর প্রথম মৌসুমে প্রতিযোগিতা করার জন্য সর্বাধিক পরিচিত।

## পেশাজীবন
২০১৪ সালের ডিসেম্বর মাসে তিনি হুয়ানা সিকোসিসের সাথে একটি ড্র্যাগ অনুষ্ঠানে পারফর্ম করেন।

২০২২ সালে, সামান্থা আপাতবাস্তব টেলিভিশন ধারাবাহিক *ড্র্যাগ রেস স্পেন*-এর মৌসুম ২-এর পরিবেশকদের দলে যোগ দেন। ২০২২ সালের মার্চ মাসে এর সম্প্রচার শুরু হয়। প্রথম পর্বে তিনি এলিমিনেশনের জন্য নির্বাচিত দুই কুইনের একজন ছিলেন, যার ফলে তিনি সহ-প্রতিযোগী মারিসা প্রিসার বিরুদ্ধে ঠোঁট মেলানো প্রতিযোগিতায় মুখোমুখি হন। সামান্থা ব্যালেন্টাইনস ঠোঁট মেলানো প্রতিযোগিতায় জয়লাভ করেন এবং মারিসা প্রিসা প্রতিযোগিতা থেকে বাদ পড়েন। মারিসা ছিলেন মৌসুমের প্রথম বাদ পড়া কুইন। দ্বিতীয় পর্বে তিনি আবার এলিমিনেশনের জন্য নির্বাচিত হন, যদিও আরেকটি ঠোঁট মেলানো প্রতিযোগিতায় এরিয়েল রেককে হারিয়ে প্রতিযোগিতায় তার অবস্থান বজায় রেখেছিলেন। হোতা কারাহোতার কাছে ঠোঁট মেলানো প্রতিযোগিতায় পরাজিত হওয়ার পর, তৃতীয় পর্বে সামান্থা বাদ পড়েন। তার বাদ পড়ার পর, তাকে মিস কনজেনিয়ালিটির মুকুট পরানো হয় এবং ৩,০০০ ইউরো পুরস্কার দেওয়া হয়। অনুষ্ঠানে তার পরিবেশনা, তার ঠোঁট মেলানো প্রতিযোগিতার পারফর্মেন্স, তাকে অনুষ্ঠানের ভক্তদের মধ্যে সোশ্যাল মিডিয়ায় একজন বিতর্কিত ব্যক্তিত্ব করে তুলেছিল।

মৌসুম শেষ হওয়ার পর, সামান্থা জাতীয় সফর, -এ যোগ দেন। পরে তিনি প্রকাশ্যে এই আচরণের সমালোচনা করেন যে কাদিজ প্রদেশের কোনও স্থানীয় সরকার এই সফরকে স্বাগত জানাতে রাজি হয়নি, যদিও এতে হেরেজ লা ফ্রন্তেরা এবং সান ফের্নান্দোর ড্র্যাগ শিল্পীরা ছিলেন।

২০২২ সালের ডিসেম্বরে, বার্সেলোনার সালা রাজমাতাজের পার্টি -এর পোস্টারের শিরোনামে মেরিনার পাশাপাশি তিনিও ছিলেন।

## ফিল্মোগ্রাফি
### টেলিভিশন

## তথ্যসূত্র

## বহিঃসংযোগ
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
ল্য সালের দ্য লা পোর

***ল্য সালের দ্য লা পোর*** (; ইংরেজি শিরোনাম: *দ্য ওয়েজেস অব ফিয়ার*) হল অঁরি-জর্জ ক্লুজো পরিচালিত ১৯৫৩ সালের ফরাসি রোমাঞ্চকর চলচ্চিত্র। জর্জ আর্নো রচিত ১৯৫০ সালের একই নামের ফরাসি উপন্যাস অবলম্বনে চলচ্চিত্রটির চিত্রনাট্য লিখেছেন ক্লুজো ও জেরোম গেরোনিমি। এতে শ্রেষ্ঠাংশে অভিনয় করেন ইভ মোঁতঁ, শার্ল ভানেল, পিটার ভ্যান ইক ও ভেরা ক্লুজো। এতে দেখা যায় চারজন দুর্ভাগা ইউরোপীয় ব্যক্তিকে একটি মার্কিন তেল কোম্পানি পাহাড়ি কর্দমাক্ত রাস্তায় তেলকূপের আগুন নেভানোর জন্য প্রয়োজনীয় নাইট্রোগ্লিসারিনপূর্ণ দুটি ট্রাক চালানোর জন্য নিয়োগ দেয়।

চলচ্চিত্রটি ক্লুজোকে আন্তর্জাতিক খ্যাতি এনে দেয় এবং তিনি ১৯৫৩ সালে বার্লিন আন্তর্জাতিক চলচ্চিত্র উৎসব থেকে স্বর্ণ ভল্লুক ও কান চলচ্চিত্র উৎসব থেকে পাল্ম দর অর্জন করেন। এছাড়া এটি শ্রেষ্ঠ চলচ্চিত্র বিভাগে বাফটা পুরস্কার অর্জন করে। ফ্রান্সে এটি সে বছরের চতুর্থ সর্বোচ্চ আয়কারী চলচ্চিত্র হয়ে ওঠে। 

## অভিনয়শিল্পীদল
* ইভ মোঁতঁ - মারিও
* শার্ল ভানেল—জো
* ফোলকো লুল্লি - লুইজি
* পিটার ফান ইক - বিম্বা
* ভেরা ক্লুজো - লিন্ডা
* উইলিয়াম টাবস - বিল ওব্রায়েন
* দারিও মোরেনো - এর্নান্দেজ
* জো ডেস্ট - স্মার্লফ
* লুই দে লিমা - বের্নার্দো
* আন্তোনিও সেন্তা - ক্যাম্প প্রধান
* ডার্লিং লেজিতিম্যুস - রোজা

## পুরস্কার
;জয়
* ৩য় বার্লিন আন্তর্জাতিক চলচ্চিত্র উৎসব – স্বর্ণ ভল্লুক
* ষষ্ঠ কান চলচ্চিত্র উৎসব – পাল্ম দর
* ৮ম ব্রিটিশ অ্যাকাডেমি চলচ্চিত্র পুরস্কার – শ্রেষ্ঠ চলচ্চিত্র

## পুনর্নির্মাণ
হাওয়ার্ড ডাব্লিউ. কোচ পরিচালিত ১৯৫৮ সালের *ভায়োলেন্ট রোড* (অন্য ভাষায় *হেল্‌স হাইওয়ে) ও [[উইলিয়াম ফ্রিডকিন]] পরিচালিত ১৯৭৭ সালের *সরসেরার* এই চলচ্চিত্রের মার্কিন পুনর্নির্মাণ। তবে প্রথমোক্ত চলচ্চিত্রটিকে পুনর্নির্মাণ হিসেবে উল্লেখ করা হয়নি এবং দ্বিতীয়োক্ত চলচ্চিত্রটিকে ফ্রিডকিন পরবর্তীকালে মূল উপন্যাসের চলচ্চিত্ররূপ হিসেবে উল্লেখ করেন।

১৯৮০-এর দশকের মার্কিন টিভি ধারাবাহিক *ম্যাকগাইভার*-এর প্রথম মৌসুমের ৮ম পর্ব *হেলফায়ার* এই গল্প অবলম্বনে নির্মিত।

==তথ্যসূত্র==


==বহিঃসংযোগ==
* 
* 
* 
* [https://www.criterion.com/current/posts/392-the-wages-of-fear-no-exit *The Wages of Fear: No Exit''] an essay by Dennis Lehane at the Criterion Collection

বিষয়শ্রেণী:১৯৫৩-এর চলচ্চিত্র
বিষয়শ্রেণী:১৯৫৩-এর নাট্য চলচ্চিত্র
বিষয়শ্রেণী:১৯৫৩-এর দুঃসাহসিক নাট্য চলচ্চিত্র
বিষয়শ্রেণী:১৯৫০-এর দশকের ফরাসি চলচ্চিত্র
বিষয়শ্রেণী:১৯৫০-এর দশকের ফরাসি ভাষার চলচ্চিত্র
বিষয়শ্রেণী:১৯৫০-এর দশকের মনস্তাত্ত্বিক নাট্য চলচ্চিত্র
বিষয়শ্রেণী:১৯৫০-এর দশকের মনস্তাত্ত্বিক রোমাঞ্চকর চলচ্চিত্র
বিষয়শ্রেণী:অঁরি-জর্জ ক্লুজো পরিচালিত চলচ্চিত্র
বিষয়শ্রেণী:অঁরি-জর্জ ক্লুজোর চিত্রনাট্য সংবলিত চলচ্চিত্র
বিষয়শ্রেণী:ফরাসি দুঃসাহসিক নাট্য চলচ্চিত্র
বিষয়শ্রেণী:ফরাসি দুঃসাহসিক রোমাঞ্চকর চলচ্চিত্র
বিষয়শ্রেণী:ফরাসি সাদাকালো চলচ্চিত্র
বিষয়শ্রেণী:ফরাসি উপন্যাস অবলম্বনে চলচ্চিত্র
বিষয়শ্রেণী:রোমাঞ্চকর উপন্যাস অবলম্বনে চলচ্চিত্র
বিষয়শ্রেণী:বন্ধুত্ব সম্পর্কিত চলচ্চিত্র
বিষয়শ্রেণী:মৃত্যু সম্পর্কে চলচ্চিত্র
বিষয়শ্রেণী:দক্ষিণ আমেরিকার পটভূমিতে চলচ্চিত্র
বিষয়শ্রেণী:পাল্ম দর বিজয়ী
বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী
বিষয়শ্রেণী:স্বর্ণ ভল্লুক বিজয়ী
পাকিতা

**পাকিতা** বা **ফ্রান্সিসকা "পাকিতা" তোলিকা** হলো **ফ্রান্সিসকো হোসে ভেনেগাস মোরালেসের** (জন্ম ১৯৯৩) মঞ্চ নাম। তিনি একজন স্প্যানিশ ড্র্যাগ পারফর্মার যিনি *দ্য সুইচ ড্র্যাগ রেস*-এর দ্বিতীয় মৌসুম, *ড্র্যাগ রেস স্পেন*-এর তৃতীয় মৌসুম এবং *ড্র্যাগ রেস স্পেন অল স্টারস*-এর প্রথম মৌসুমে প্রতিযোগিতা করেছেন।

## জীবনী
মোরালেসের জন্ম ১৯৯৩ সালে স্পেনের আন্দালুসিয়ার সেভিলে। ২০ বছর বয়সে ফ্যাশন ডিজাইন পড়ার সময় তিনি ড্র্যাগ করা শুরু করেন এবং ২০১৩ সালে তার ক্যারিয়ার আরও এগিয়ে নিয়ে যাওয়ার জন্য মাদ্রিদে চলে আসেন। সেখানে থাকাকালীন, তিনি একটি মেকআপের দোকানে কাজ করতেন। ২০১৮ সালে তিনি চিলির ড্র্যাগ প্রতিযোগিতা ধারাবাহিক *দ্য সুইচ ড্র্যাগ রেস*-এর দ্বিতীয় মৌসুমের ১৫ জন প্রতিযোগীর একজন হিসেবে নির্বাচিত হন, যার ফলে তিনি ড্র্যাগ রেস ফ্র্যাঞ্চাইজির প্রথম স্প্যানিশ প্রতিযোগী হয়ে ওঠেন। প্রথম পর্বে তিনি শেষ দিকে স্থানলাভ করেন এবং মারি লাভোর বিপক্ষে প্রতিযোগিতায় হেরে যান, যার ফলে তিনি মৌসুমের প্রথম বাদ পড়া প্রতিযোগিতে পরিণত হন।

২০২৩ সালে তাকে *ড্র্যাগ রেস স্পেন*-এর তৃতীয় মৌসুমের ১৩ জন প্রতিযোগীর একজন হিসেবে ঘোষণা করা হয়। পঞ্চম পর্বে শেষ দিকে স্থান লাভ করার পর, তিনি মনিকা নারাইয়োর "দেসাতামে" গানে ঠোঁট মেলানো প্রতিযোগিতায় দ্য ম্যাকারেনার বিরুদ্ধে জয়লাভ করেন। সপ্তম পর্বে দ্বৈত এলিমিনেশনের সময়, পিঙ্ক চাডোরার পাশাপাশি পাকিতাও অবশেষে বাদ পড়ে যান।

## তথ্যসূত্র

## বহিঃসংযোগ
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
রোপ কসমেটোলজি

***রোপ কসমেটোলজি*** (), যেটি **রোপ মেকওভার** বা **ওনিরোকু দান: রোপ মেকওভার** নামেও পরিচিত, একটি ১৯৭৮ সালের জাপানি চলচ্চিত্র। এটি নিক্কাতসুর রোমান পর্নো ধারার অন্তর্ভুক্ত এবং এটি পরিচালনা করেছেন শোগোরো নিশিমুরা। ছবিটিতে মূল ভূমিকায় অভিনয় করেছেন নাওমি তানি।
## সারাংশ
কানাকো একজন বিবাহিত নারী। একদিন সে তার অতীতের এক সমকামী প্রেমিকা তোমোয়ের কাছ থেকে আমন্ত্রণ পায়। তোমোয়ে তার স্বামী ইসাকুর চিত্রপ্রদর্শনীতে অংশগ্রহণের জন্য তাকে নিমন্ত্রণ পাঠায়। প্রদর্শনীতে ইসাকুর আঁকা ছবিগুলো এসঅ্যান্ডএম (S&M) থিমে হওয়ায় কানাকো বিস্মিত হয়। তোমোয়ে কানাকোকে বুঝিয়ে  একটি ক্লাসে ভর্তি করায়৷ যেখানে তাকে একটি "সুশিক্ষিত নারী কুকুর" হিসেবে আচরণ করতে শেখানো হয়। কানাকোর স্বামী, এইচিরো, তার স্ত্রীর কর্মকাণ্ড নিয়ে সন্দেহ পোষণ করতে থাকে। পরে সে একজন গোয়েন্দা নিয়োগ করে এবং তার "বিকৃত" অভ্যাস সম্পর্কে জানতে পারে। এরপর এইচিরো কানাকোকে একটি আবর্জনার ভাগাড়ে ফেলে দেয়।

চলচ্চিত্রটি শেষ হয় একটি দৃশ্যের মাধ্যমে যেখানে দেখা যায় এইচিরো কুকুর নিয়ে হাঁটছে। ক্যামেরা ধীরে ধীরে নিচে নেমে আসে এবং দেখা যায়, সে আসলে তার স্ত্রী কানাকোকেই একটি কুকুরের জিনিসপত্র পরিয়ে চতুষ্পদ ভঙ্গিতে হাঁটাচ্ছে, যা ইঙ্গিত করে যে সে বাহ্যিকভাবে আপত্তি জানালেও, শেষ পর্যন্ত কানাকোর সেই বিকৃত অনুশীলন মেনে নিয়েছে।
## অভিনেতা তালিকা
* নাওমি তানি – কানাকো ইশিনো
* আওই নাকাজিমা – তোমোএ তাকিতা
* কাতসু ইয়ামাদা – এইচিরো ইশিনো
* আকিপা তাকাহাশি – ইসাকু তাকিতা
* তায়োরি হিনাতসু – তাকিতার সহকারী
## পটভূমি ও সমালোচনামূলক মূল্যায়ন
অভিনেত্রী নাওমি তানি এবং পরিচালক শোগোরো নিশিমুরা এর আগে সফল চলচ্চিত্র *[[লেডি ব্লাক রোহে]]* (১৯৭৮)-এ একসঙ্গে কাজ করেছিলেন। চলচ্চিত্র সমালোচক জ্যাসপার শার্প *রোপ কসমেটোলজি* চলচ্চিত্রটি ব্যবহার করে পিংক ফিল্ম ধারায় তানির জনপ্রিয়তা ব্যাখ্যা করেন। তানি একজন আত্মমর্যাদাশীল, অভিজাত শ্রেণির নারীর ভাবমূর্তি বজায় রেখেও চরম অবমাননাকর দৃশ্যপটে অভিনয় করতে দ্বিধা করতেন না, বরং সেগুলোকেই স্মরণীয় করে তুলতেন। শার্পের মতে, এই চলচ্চিত্রের সবচেয়ে চরম দৃশ্যটি হলো যখন তানিকে মাখানো মাখন দিয়ে আবৃত করে একটি জার্মান শেফার্ড কুকুর দ্বারা ধর্ষণের দৃশ্য দেখানো হয়।  
এই ধরনের চরম এবং বিকৃত আদিরসাত্মক ধারা নিয়ে কাজ করার পর, পরিচালক নিশিমুরা তাঁর পরবর্তী চলচ্চিত্র *ফরবিডেন অর্ডিয়াল* (১৯৭৯)-এ আবার তাঁর পরিচিত ও অপেক্ষাকৃত সহজধর্মী ধারায় ফিরে যান।

অলমুভির ভাষ্যে বলা হয়েছে, "সুশৃঙ্খল পরিচালনা ও বিশ্বাসযোগ্য অভিনয়ের মাধ্যমে এই চলচ্চিত্রটি একদিকে যেমন জাপানের বিতর্কিত 'টার্টল গার্ল' চলচ্চিত্রগুলোর নারীবিদ্বেষী প্রবণতা থেকে দূরে থাকে, অন্যদিকে আমেরিকান ও ব্রিটিশ 'পনি গার্ল' ধারার অতিরঞ্জিত হাস্যকর দৃষ্টিভঙ্গি থেকেও আলাদা অবস্থান তৈরি করে। এটি আদিরসাত্মক শৃঙ্খলা জগতের একটি গ্রহণযোগ্য পরিচিতি হিসেবে কাজ করে।"
## প্রাপ্যতা
১৯৭৮ সালের ২ ডিসেম্বর *রোপ কসমেটোলজি*  জাপানে প্রেক্ষাগৃহে মুক্তি পায়। চলচ্চিত্রটি ১৯৯০ সালের ২৭ এপ্রিল ভিএইচএস ফরম্যাটে হোম ভিডিও হিসেবে প্রকাশিত হয় এবং পরে ১৯৯৩ সালের ১০ সেপ্টেম্বর পুনরায় প্রকাশিত হয়। ২০০৭ সালের ২১ মার্চ জেনিয়নের নিবেদিত নিপ্পন *রোমান পর্নো* ধারার সপ্তম ডিভিডি রিলিজ পর্যায়ের অংশ হিসেবে জাপানে এটি ডিভিডি আকারে মুক্তি পায়।
## গ্রন্থপঞ্জি

### ইংরেজি
* 
* 
* 
* 

### জাপানি
* 
* 
* 
* 
* 
## তথ্যসূত্র

বিষয়শ্রেণী:জাপানি পর্নোগ্রাফিক চলচ্চিত্র
বিষয়শ্রেণী:১৯৭৮-এর চলচ্চিত্র
বিষয়শ্রেণী:পিংক চলচ্চিত্র
লেডি ব্ল্যাক রোজ

, যেটি ***ম্যাডাম ব্ল্যাক রোজ*** নামেও পরিচিত, একটি ১৯৭৮ সালের জাপানি নিক্কাতসুর রোমান পর্নো ধারার চলচ্চিত্র। এটি পরিচালনা করেছেন শোগোরো নিশিমুরা এবং এতে অভিনয় করেছেন নাওমি তানি।
## সারসংক্ষেপ
সাওরি হলেন নপুংসক কোসাকুর ধনী, অবিশ্বস্ত স্ত্রী। বিদেশ ভ্রমণ থেকে ফিরে আসার পর, কোসাকুর সহকারী সুমুরা তার সাথে দেখা করে এবং সাওরিকে একটি অ্যাপার্টমেন্টে নিয়ে যায়। সেখানে সুমুরা তাকে ধর্ষণ করে এবং তাকে বিভিন্ন যৌন নির্যাতন করে। ফটো-সাংবাদিক তায়ামা সেই ছবিগুলো তুলেন। তার স্বামী কোসাকু ছবিগুলি ব্যবহার করে সাওরিকে পারিবারিক সম্পত্তির নিয়ন্ত্রণ দেওয়ার জন্য  জোর করে। সাওরিকে তার প্রাসাদে ফিরিয়ে দেওয়া হয়, কিন্তু ভূগর্ভস্থ তলার একটি খাঁচায় রাখা হয় যেখানে সুমুরা তাকে নিয়মিত নির্যাতনের শিকার করে। ধর্ষণ ছাড়াও, সাওরি যে অন্যান্য অপমান সহ্য করেন তার মধ্যে রয়েছে স্তন বন্ধন, এনিমা এবং মুরগির ডিম তার যোনিতে প্রবেশ করানো।  কোসাকু স্ট্রোকে মারা যাওয়ার পর, সাওরি বুঝতে পারে যে সে সুমুরার ধর্ষণ  উপভোগ করেছে।
## অভিনয়ে
* নাওমি তানি – সাওরি নামবারা
* হারুকা তাজিমা – আইকো সাগারা
* কেইজিরো শিগা – হিদেও সুমুরা
* মামি ইউকি – মিৎসুকো সুমুরা
* তেস্‌শো ফুরুকাওয়া (তেত্‌সুয়াকি ফুরুকাওয়া) – হিরোয়ুকি তায়ামা
## প্রাপ্যতা
১ এপ্রিল, ১৯৭৮ সালে *লেডি ব্ল্যাক রোজ* জাপানে প্রেক্ষাগৃহে মুক্তি পায়।  ১৯৮৩ সালের ১৬ আগস্ট চলচ্চিত্রটি জাপানে ভিএইচএস ফরম্যাটে মুক্তি পায় ১৬ আগস্ট, এবং ১৯৯৫ সালের ১০ মার্ব পুনরায় মুক্তি পায়। ওনিরোকু দানের উপন্যাস অবলম্বনে তৈরি এই কাহিনি পরবর্তীতে একটি ভি-সিনেমা রূপে আবার নির্মিত হয়, যা ১৯৯৯ সালের ১৫ অক্টোবর মুক্তি পায়।
## গ্রন্থপঞ্জি

### ইংরেজি
* 
* 
* 
* 

### জাপানি
* 
* 
* 
* 
* 
## তথ্যসূত্র

বিষয়শ্রেণী:জাপানি পর্নোগ্রাফিক চলচ্চিত্র
বিষয়শ্রেণী:১৯৭৮-এর চলচ্চিত্র
বিষয়শ্রেণী:পিংক চলচ্চিত্র
কোম শাহরেস্তান

**কোম শাহরেস্তান** () ইরানের কোম প্রদেশে অবস্থিত একটি শাহরেস্তান। এর সদর হলো কোম শহর।

## ইতিহাস

২০০৬ সালের জাতীয় জনশুমারির পর, সালাফচেগান গ্রামকে শহরের মর্যাদায় উন্নীত করা হয়।

২০১৬ সালের জনশুমারির পর, কোম শাহরেস্তান থেকে জাফারাবাদ জেলা এবং কাহান গ্রামীণ জেলা পৃথক করে জাফারাবাদ শাহরেস্তান গঠন করা হয়। একইসাথে, নোফেল লোশাতো জেলা পৃথক করে কাহাক শাহরেস্তান গঠন করা হয়।

## জনমিতি
### জনসংখ্যা
২০০৬ সালের আদমশুমারির সময়, কোম শাহরেস্তানের জনসংখ্যা ছিল ১০,৩৬,৭১৪ জন ও এখানে ২,৬২,৩১৩টি পরিবার বাস করত। পরবর্তী ২০১১ সালের আদমশুমারি অনুযায়ী জনসংখ্যা ছিল ১১,৫১,৬৭২ জন ও এখানে ৩,২০,৯৭৭টি পরিবার বাস করত। ২০১৬ সালের আদমশুমারি অনুযায়ী জনসংখ্যা ছিল ১২,৯২,২৮৩ জন ও এখানে ৩,৮৩,৫৩২টি পরিবার বাস করত।

### প্রশাসনিক বিভাগসমূহ

নিচের ছকে তিনটি আদমশুমারির ফলাফলের ভিত্তিতে কোম শাহরেস্তানের জনসংখ্যার ইতিহাস এবং প্রশাসনিক কাঠামো দেওয়া হয়েছে।

## টীকা


## তথ্যসূত্র


বিষয়শ্রেণী:কোম প্রদেশের শাহরেস্তান
সুজা খন্দকার

**সুজা খন্দকার** (২৮ জানুয়ারি ১৯৪১ – ২ মার্চ ১৯৯৭), ছিলেন একজন বাংলাদেশী অভিনেতা ও বিমান কর্মকর্তা।  জীবদ্দশায় তিনি চলচ্চিত্রের পাশাপাশি একাধারে মঞ্চ, বেতার ও টেলিভিশনে নাটক ও বিজ্ঞাপনে অভিনয় করেন।মঞ্চনাটক *মুন্তাসিরের ফ্যান্টাসি,* টেলিভিশনে প্রচারিত ধারাবাহিক সংশপ্তক, এইসব দিনরাত্রি, আজ রবিবার তার উল্লেখযোগ্য নাট্যকর্ম। চলচ্চিত্রে অভিনয় শুরু করেন ১৯৭২ সালে বাংলাদেশের প্রথম মুক্তিযুদ্ধভিত্তিক চলচ্চিত্র *[[ওরা ১১ জন]]*  দিয়ে। মজার চরিত্রে সাবলিল অভিনয়ের জন্য দর্শকপ্রিয় ছিলেন। বাংলাদেশের আকাশ পরিবহন সেবার সাথে তার নাম জড়িত। তিনি ও মিনা চৌধুরী, ১৯৭২ সালের ৪ ফেব্রুয়ারিতে চালু হওয়া  বাংলাদেশের একমাত্র সরকারি এবং জাতীয় পতাকাবাহী উড়োজাহাজ পরিচালনা সংস্থা বাংলাদেশ বিমানের প্রথম বাণিজ্যিক যাত্রার 'ফ্লাইট এটেন্ডেন্ট' ছিলেন।

## অভিনয় জীবন
সুজা খন্দকার একাধারে মঞ্চ, বেতার, টেলিভিশন ও চলচ্চিত্রে বিভিন্ন চরিত্রে অভিনয় করেন। তিনি ঢাকা থিয়েটারের সাথে যুক্ত ছিলেন। দলটির প্রযোজিত *[[মুনতাসির ফ্যান্টাসি]]*  নাটকে মুন্তাসিরের চরিত্রে কাজ করেছিলেন। টেলিভিশনের বিভিন্ন নাটকে মজার চরিত্রে সাবলিল অভিনয়ের জন্য দর্শকপ্রিয় ছিলেন। 'সাদেক আলী' তার অভিনীত একটি প্রখ্যাত নাট্যচরিত্র। সংশপ্তক, এইসব দিনরাত্রি, ‘দূরে কোথাও, মোহর আলী, টেনশন, রূপনগর ও আজ রবিবার তার জনপ্রিয় ধারাবাহিক নাটকের অন্যতম। তিনি নাটক, চলচ্চিত্র ছাড়াও বিজ্ঞাপনে অভিনয় করেছেন। ইলিশ ধরা নিয়ে সচেতনতামূলক বিজ্ঞাপনের সংলাপ "ঝাঁকে ঝাঁকে জাটকা/কারেন্ট জালে আটকা" তার অন্যতম জনপ্রিয় সংলাপের একটি।

১৯৭২ সালে *ওরা ১১ জন*-এ একজন পাকসেনার চরিত্র রূপায়নের মাধ্যমে তিনি চলচ্চিত্রে অভিনয় শুরু করেন। পায়ে চলার পথ, দেনা-পাওনা, সাধু শয়তান, সুজন সখি, সারেং বউ, তাসের ঘর, সখি তুমি কার, সুখের সংসার, এখনই সময়, পেনশন, তিনকন্যা, সাহেব, লালু সর্দার, বিক্ষোভ, তোমাকে চাই, দেনমোহর, মায়ের অধিকার, প্রিয় তুমি, শেষ সংগ্রাম তার করা উল্লেখযোগ্য চলচ্চিত্র।

নাটক চলচ্চিত্র ছাড়াও বাংলাদেশ টেলিভিশনের ম্যাগাজিন অনুষ্ঠান *[[ইত্যাদি]]*র বিভিন্ন নাট্যাংশের নিয়মিত অভিনেতা ছিলেন।
## ব্যক্তিগত জীবন
সুজা খন্দকার ব্রিটিশ ভারতের  বেঙ্গল প্রেসিডেন্সির অন্তর্ভুক্ত পাবনা জেলায় ১৯৪১ সালের ২৮ জানুয়ারি একটি বাঙালি মুসলমান পরিবারে জন্মগ্রহণ করেন। তিনি ঢাকা বিশ্ববিদ্যালয় থেকে বাংলা ভাষা সাহিত্যে স্নাতকোত্তর অর্জন করেন। তার মৃত্যু হয় ঢাকায়, ১৯৯৭ সালের ২ মার্চ।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৪১-এ জন্ম
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:পাবনা জেলার অভিনয়শিল্পী
বিষয়শ্রেণী:১৯৯৭-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বিমানবালা
বিষয়শ্রেণী:পাবনা জেলার ব্যক্তি
আমির হাতামি

**আমির হাতামি** (জন্ম ১৯৬৬) একজন ইরানি সামরিক কর্মকর্তা, যিনি বর্তমানে ইরানি সেনাবাহিনীর সর্বাধিনায়ক হিসেবে দায়িত্ব পালন করছেন। তিনি মেজর জেনারেল পদমর্যাদার অধিকারী। আব্দুর রহিম মুসাভি সশস্ত্র বাহিনীর প্রধান পদে উন্নীত হওয়ার পর, ২০২৫ সালের জুন মাসে মোহাম্মদ বাঘেরি ইসরায়েলি হামলায় নিহত হলে হাতামিকে সেনাবাহিনীর সর্বাধিনায়ক হিসেবে নিয়োগ দেওয়া হয়।

হাতামি সেনাবাহিনী বিষয়ক ইরানের সর্বোচ্চ কমান্ডারের উপদেষ্টা হিসেবেও দায়িত্ব পালন করছেন। তিনি পূর্বে প্রতিরক্ষামন্ত্রী ছিলেন। ৮ আগস্ট ২০১৭ তারিখে রাষ্ট্রপতি হাসান রুহানি তাঁকে প্রতিরক্ষামন্ত্রী হিসেবে মনোনয়ন দেন এবং ২০ আগস্ট ২০১৭ তারিখে পার্লামেন্টে ভোটাভুটির মাধ্যমে তিনি এই পদে অনুমোদন লাভ করেন। তখন ২৬১টি হ্যাঁ, ১০টি না, ১৩টি অনুপস্থিত ও ৪টি বাতিল ভোট পড়েছিল।

## জীবনী
আমির হাতামি ১৯৬৬ সালে জাঞ্জানে জন্মগ্রহণ করেন। মাত্র ১৪ বছর বয়সে তিনি স্বেচ্ছাসেবক হিসেবে বাসিজ-এ যোগ দেন এবং ১৯৮৪ সালে ইরানের সেনাবাহিনীর স্থলবাহিনীতে কর্মজীবন শুরু করেন। ইরান–ইরাক যুদ্ধ শেষ হওয়ার পর ১৯৮৯ সালে তিনি ইমাম আলী অফিসার্স বিশ্ববিদ্যালয়ে ভর্তি হন এবং প্রতিরক্ষা ব্যবস্থাপনা বিষয়ে ডিগ্রি অর্জন করেন।

তিনি ছিলেন দুই দশকেরও বেশি সময় পর প্রথম প্রতিরক্ষামন্ত্রী, যিনি আরতেশ বা নিয়মিত সেনাবাহিনীর পটভূমি থেকে আসা ব্যক্তি। এর আগে ১৯৮৯ সাল থেকে কেবল রেভোলিউশনারি গার্ডস কর্মকর্তারাই এই পদে অধিষ্ঠিত ছিলেন।

হাতামি এর আগে সেনাবাহিনীর আন্তর্জাতিক সম্পর্ক দফতরের প্রধান ছিলেন এবং সশস্ত্র বাহিনীর প্রধান কার্যালয়ে উপপ্রধান হিসেবেও দায়িত্ব পালন করেন।

## টীকা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ইরানের উপমন্ত্রী
বিষয়শ্রেণী:ইসলামী প্রজাতন্ত্র ইরান সেনাবাহিনীর ব্রিগেডিয়ার জেনারেল
বিষয়শ্রেণী:ইরান–ইরাক যুদ্ধে ইরান সেনাবাহিনীর কর্মী
বিষয়শ্রেণী:ইরান–ইরাক যুদ্ধে স্বেচ্ছাসেবক বাসিজ কর্মী
বিষয়শ্রেণী:ইরানের প্রতিরক্ষামন্ত্রী
বিষয়শ্রেণী:ইরান-ইরাক যুদ্ধে ইসলামি প্রজাতন্ত্র ইরানের সেনা সদস্য
বিষয়শ্রেণী:ইসলামী প্রজাতন্ত্র ইরানের সেনাবাহিনীর ব্রিগেডিয়ার জেনারেল
আবরার আতহার

**আবরার আতহার** একজন বাংলাদেশী চলচ্চিত্র নির্মাতা, প্রযোজক ও চিত্রনাট্যকার। তিনি মাইনকার চিপায় (২০২০), আধখানা ভালো ছেলে আধখানা মাস্তান (২০২১)  পরিচালনার মাধ্যমে জনপ্রিয় হয়েছেন।  এছাড়াও তিনি এই মুহূর্তে (২০২২) সম্পাদনা করেছেন।

## কর্মজীবন
আতহার পরিচালিত চলচ্চিত্র 'লাইফ ইন আদার ওয়ার্ডস' -এর মাধ্যমে তার অভিষেক ঘটে। ছবিটি ঢাকায় সাইনবোর্ড পেইন্টার হিসেবে কাজ করা তিন ব্যক্তির জীবনকে তুলে ধরে। ছবিটি সমালোচকদের কাছ থেকে ইতিবাচক প্রতিক্রিয়া পেয়েছে এবং ঢাকা আন্তর্জাতিক চলচ্চিত্র উৎসব, কলকাতা আন্তর্জাতিক চলচ্চিত্র উৎসব, জয়পুর আন্তর্জাতিক চলচ্চিত্র উৎসব, সান জোসে আন্তর্জাতিক স্বল্পদৈর্ঘ্য চলচ্চিত্র উৎসব, বাহামা আন্তর্জাতিক চলচ্চিত্র উৎসব, প্যারিসে আন্তর্জাতিক চলচ্চিত্র উৎসবের চারপাশে, লন্ডনে গোল্ড মুভিজ অ্যাওয়ার্ডস, একাদেশমা আন্তর্জাতিক স্বল্পদৈর্ঘ্য চলচ্চিত্র উৎসব এবং সিয়াটেল দক্ষিণ এশিয়ান চলচ্চিত্র উৎসব সহ বেশ কয়েকটি আন্তর্জাতিক চলচ্চিত্র উৎসবে নির্বাচিত হয়েছে এবং পুরস্কার পেয়েছে। ছবিটি ২০১৮ সালে বায়োস্কোপ গ্লোবাল চলচ্চিত্র উৎসবে চারটি পুরস্কার জিতেছে। এবং তিনি ২০২২ সালে চরকি অ্যাওয়ার্ডও জিতেছেন।

## ব্যক্তিগত জীবন
আতহার, ফ্যাশন ডিজাইনার, কণ্ঠশিল্পী, উদ্যোক্তা আনিয়া খানের সাথে বিবাহ করেন।

## তথ্যসূত্র
অ্যাক্সিওস (ওয়েবসাইট)

***অ্যাক্সিওস*** (লোগোতে **ΛXIOS** স্টাইল করা হয়েছে) হলো ভার্জিনিয়ার আর্লিংটনে অবস্থিত একটি মার্কিন সংবাদ ওয়েবসাইট। এটি ২০১৬ সালে প্রতিষ্ঠিত হয়েছিল। পরের বছর *[[পলিটিকো|পলিটিকোর]]* প্রাক্তন সাংবাদিক জিম ভ্যান্ডেহেই, মাইক অ্যালেন এবং রয় শোয়ার্জ এটি চালু করেছিলেন। সাইটের নামটি  () উপর ভিত্তি করে তৈরি, যার অর্থ "যোগ্য"।

দ্রুত পঠন সহজ করার জন্য *অ্যাক্সিওস*-এর নিবন্ধগুলি প্রায়শই সংক্ষিপ্ত হয়; বেশিরভাগই ৩০০ শব্দের চেয়ে ছোট এবং বুলেট পয়েন্ট ব্যবহার করে। *অ্যাক্সিওস* সংবাদ নিবন্ধ ছাড়াও, দৈনিক ও সাপ্তাহিক শিল্প-নির্দিষ্ট নিউজলেটার (যার মধ্যে অ্যালেনের *অ্যাক্সিওস এম* আছে, যা তাঁর *পলিটিকো*-এর জন্য তৈরি *পলটিকো প্লেবুক* নিউজলেটারের উত্তরসূরি ছিল) এবং দুটি দৈনিক পডকাস্ট তৈরি করে।

১ সেপ্টেম্বর, ২০২২ তারিখে, কক্স এন্টারপ্রাইজেস *অ্যাক্সিওস* এর অধিগ্রহণ সম্পন্ন করে।

## তথ্যসূত্র

## বহিঃসংযোগ
* 

বিষয়শ্রেণী:পডকাস্টিং কোম্পানি
বিষয়শ্রেণী:২০১৬-এ প্রতিষ্ঠিত গণমাধ্যম কোম্পানি
বিষয়শ্রেণী:২০১৭-এ প্রতিষ্ঠিত ইন্টারনেট সম্পত্তি
বিষয়শ্রেণী:২০২২-এর অধিগ্রহণ ও একত্রীকরণ
বিষয়শ্রেণী:মার্কিন যুক্তরাষ্ট্রের সংবাদ ওয়েবসাইট
আঞ্চলিক বিজ্ঞান ও প্রযুক্তি ইনস্টিটিউট

**রিজিওনাল ইনস্টিটিউট অফ সায়েন্স অ্যান্ড টেকনোলজি** ( **RIST** ) ২০০৯ সালে Erd ফাউন্ডেশন (একটি দাতব্য ট্রাস্ট ) দ্বারা প্রতিষ্ঠিত হয়েছিল। এটি ভারতের উত্তর-পূর্বাঞ্চলের একটি কারিগরি কলেজ । কলেজ এবং কোর্সগুলি অল ইন্ডিয়া কাউন্সিল ফর টেকনিক্যাল এডুকেশন (AICTE) দ্বারা স্বীকৃত এবং মেঘালয়ের শিলং-এ অবস্থিত নর্থ ইস্টার্ন হিল ইউনিভার্সিটির সাথে অনুমোদিত।  উত্তর-পূর্ব ভারতে কারিগরি কর্মীদের চাহিদা মেটাতে RIST তৈরি করা হয়েছিল।

কলেজটি ছয়টি প্রকৌশল ক্ষেত্রে স্নাতক ডিগ্রি প্রদান করে: কম্পিউটার বিজ্ঞান, ইলেকট্রনিক্স এবং যোগাযোগ, তথ্য প্রযুক্তি, বৈদ্যুতিক এবং ইলেকট্রনিক প্রকৌশল, যান্ত্রিক প্রকৌশল এবং সিভিল ইঞ্জিনিয়ারিং।

## স্থান
এই ইনস্টিটিউটটি মেঘালয়ের রি-ভোই জেলার খানাপাড়ায় সিআরপিএফ গ্রুপ সেন্টারের বিপরীতে, ৯ম মাইলের পাহাড়ে অবস্থিত। এটি  আসামের রাজধানী দিসপুর থেকে এবং  মেঘালয়ের রাজধানী শিলং থেকে।

## শাখা
কলেজটি নিম্নলিখিত বিষয়গুলিতে বিটেক কোর্স অফার করে:

* কম্পিউটার বিজ্ঞান ও প্রকৌশল
* বৈদ্যুতিক ও ইলেকট্রনিক্স প্রকৌশল
* ইলেকট্রনিক্স ও যোগাযোগ প্রকৌশল
* তথ্য প্রযুক্তি
* যন্ত্র প্রকৌশল
* সিভিল ইঞ্জিনিয়ারিং

কোর্সগুলি নর্থ-ইস্টার্ন হিল ইউনিভার্সিটির সাথে অনুমোদিত।

## গ্রহণ
প্রতিটি শাখার জন্য গ্রহণের পরিমাণ নিম্নরূপ:

* কম্পিউটার বিজ্ঞান ও প্রকৌশল ১২০
* বৈদ্যুতিক ও ইলেকট্রনিক্স ইঞ্জিনিয়ারিং ৬০
* ইলেকট্রনিক্স ও যোগাযোগ প্রকৌশল ৬০
* তথ্য প্রযুক্তি ৬০
* যন্ত্র প্রকৌশল ৬০
* সিভিল ইঞ্জিনিয়ারিং ১২০

## ভর্তি
RIST-এ ভর্তির জন্য একাধিক উপায় রয়েছে। যেসব প্রার্থীর বৈধ AIEEE স্কোর রয়েছে, তারা সরাসরি আবেদন করতে পারেন। যাদের AIEEE স্কোর নেই, তারা ERD ফাউন্ডেশন কর্তৃক পরিচালিত কমন এন্ট্রান্স টেস্টে অংশগ্রহণ করে আবেদন করার সুযোগ পান। উত্তর-পূর্বাঞ্চলের বিভিন্ন রাজ্যের প্রার্থীদের জন্য সংরক্ষিত আসন বরাদ্দ রয়েছে, এবং এসব আসনের প্রার্থী নির্বাচন করে সংশ্লিষ্ট রাজ্যের কারিগরি শিক্ষা পরিচালক।

## সু্যোগ - সুবিধা

* কম্পিউটারাইজড লাইব্রেরি
* ছেলে ও মেয়েদের জন্য আলাদা হোস্টেলে আবাসিক থাকার ব্যবস্থা।
* পরিবহনের জন্য বাসের বহর।
* ডেডিকেটেড লিজড লাইন ইন্টারনেট সংযোগ
* সার্ভার ফার্ম সহ একটি নেটওয়ার্কে ১০০ টিরও বেশি ডেস্কটপ টার্মিনাল।
* অন্যান্য সুযোগ-সুবিধার মধ্যে রয়েছে জিম, ফিটনেস স্টুডিও, স্বাস্থ্যসেবা, আইটি সেন্টার, ক্যাফে এবং রেস্তোরাঁ।

## আরো দেখুন

* *বিজ্ঞান ও প্রযুক্তি বিশ্ববিদ্যালয় মেঘালয়*

## তথ্যসূত্র

## বহিঃসংযোগ

* RIST অফিসিয়াল ওয়েবসাইট
* ইআরডিএফের অফিসিয়াল ওয়েবসাইট
* ইউএসটিএম অফিসিয়াল ওয়েবসাইট
হার্টবিটস (টিভি সিরিজ)

***হার্টবিটস: প্যার অউর আরমান*** হল একটি ভারতীয় হিন্দি ভাষার মেডিকেল ড্রামা সিরিজ যা ২৯ নভেম্বর ২০২৪ তারিখে এমএক্স প্লেয়ারে প্রিমিয়ার হয়েছিল।  এটি সার্জিক্যাল ইন্টার্নদের ব্যক্তিগত এবং পেশাগত জীবনের উপর আলোকপাত করে।  এই সিরিজটি লিখেছেন অলকা শুক্লা এবং পরিচালনা করেছেন বিক্রম রাই। এই ছবির প্রধান চরিত্রে রয়েছেন হর্ষ বেনিওয়াল এবং শিবাঙ্গী যোশী । 

## কাস্ট

* হর্ষ বেনিওয়াল - অক্ষত যাদব
* শিবাঙ্গী জোশী - সাঁঝ অরোরা
* নিশান্ত সিং মালকানি - ডঃ সন্দীপ
* যুবরাজ দুয়া - ঋষি
* শ্রেয়া কালরা - ডঃ চেতনা
* তাসনিম খান - রুচি
* আনমল কাজানি - পুলকিত

## উৎপাদন
অনুষ্ঠানের কাস্ট সদস্যরা তাদের সোশ্যাল মিডিয়ায় এই সিরিজটি ঘোষণা করেছিলেন, যার উনিশটি পর্ব রয়েছে।  হর্ষ বেনিওয়াল, শিবাঙ্গী জোশী, নিশান্ত সিং মালকানি এবং যুবরাজ দুয়াকে সিরিজে উপস্থিত হওয়ার জন্য কাস্ট করা হয়েছিল। 

সিরিজটির ট্রেলার ২০২৪ সালের নভেম্বরে প্রকাশিত হয়েছিল।

## অভ্যর্থনা
*[[এবিপি নিউজ|এবিপি নিউজের]]* একজন পর্যালোচক উল্লেখ করেছেন, "এই অনুষ্ঠানটি মেডিকেল ছাত্রজীবনের একটি নতুন এবং মনোমুগ্ধকর দৃশ্য।" 

## তথ্যসূত্র

## বহিঃসংযোগ

* 

বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:হিন্দি ভাষার ওয়েব ধারাবাহিক
পিতিতা

**পিতিতা** হলো **বের্নাত বোর্দেস ভেন্দ্রেলের** (জন্ম ১৬ ফেব্রুয়ারী, ১৯৯৫) মঞ্চ নাম। তাকে কখনও কখনও **পিতিতা কুইন** নামেও ডাকা হয়। তিনি বার্সেলোনার একজন স্প্যানিশ ড্র্যাগ পারফর্মার, যিনি *ড্র্যাগ রেস স্পেন*-এর তৃতীয় মৌসুমে জয়লাভের জন্য পরিচিত।

## পেশাজীবন
২০২৩ সালে পিতিতা আপাতবাস্তব টেলিভিশন অনুষ্ঠান *ড্র্যাগ রেস স্পেন*-এর তৃতীয় মৌসুমে যোগ দেন। ২০২৩ সালের ১৬ই এপ্রিল এর প্রিমিয়ার হয়। *গে টাইমস* তাকে মৌসুমের "ফ্যাশন কুইন" বলে অভিহিত করেছে। মৌসুমের পঞ্চম পর্বের নাম ছিল স্ন্যাচ গেম, যেখানে মূল চ্যালেঞ্জ ছিল তারকাদের সাজ অনুকরণ করা। পিতিতা সারা মন্টিয়েলের সাজ ধারণ করার সিদ্ধান্ত নেন, তবে অনুষ্ঠানের বিচারকরা এটিকে ভালোভাবে গ্রহণ করেননি। সপ্তম পর্বে পিতিতা, পাকিতা এবং পিঙ্ক চাদোরার সাথে দ্বৈত এলিমিনেশনের জন্য নির্বাচিত হন। প্রতিযোগিতায় টিকে থাকার জন্য তিন কুইন ওলে ওলে-র "নো কন্ট্রোলেস" গানে ঠোঁট মেলানো প্রতিযোগিতায় প্রতিদ্বন্দ্বিতা করেন। পাকিতা এবং পিঙ্ক চাদোরা এই মৌসুমের প্রতিযোগিতা থেকে বাদ পড়লে পিতিতাকে চূড়ান্তভাবে বিজয়ী ঘোষণা করা হয়। অষ্টম পর্বে পিতিতাকে মৌসুমের মূল চ্যালেঞ্জ "উন, দোস, ড্র্যাগ"-এর ("এক, দুই, ড্র্যাগ," দীর্ঘকাল ধরে প্রচলিত স্প্যানিশ বিনোদনমূলক প্রতিযোগিতা অনুষ্ঠান "উন, দোস, ত্রেস... রেসপন্দা ওত্রা ভেজ "-এর সাথে সম্পর্কিত) বিজয়ী ঘোষণা করা হয়। এটি ছিল মৌসুমে তার চতুর্থ বিজয়। নবম পর্বের পর ক্লোভার বিশ বাদ পড়লে, পিতিতা মৌসুমের চার চূড়ান্ত প্রতিযোগীদের একজন হয়ে ওঠেন।

*ড্র্যাগ রেস স্পেন*-এ তার পরিবেশনাকালে, পিতিতা মিশ্র মতামত এবং সামাজিক যোগাযোগ মাধ্যমে তীব্র সমালোচনার শিকার হন, যেখানে তার বিরুদ্ধে প্রোডাকশনের পক্ষপাতিত্ব এবং শুরু থেকেই মুকুট সুরক্ষিত করার অভিযোগ আনা হয়েছিল। সমালোচকরা দাবি করেন যে অনুষ্ঠানের বিচারকদের নিরপেক্ষতার অভাব ছিল, বিশেষ করে অষ্টম পর্বের পরে, যেখানে পিতিতা এবং ক্লোভার বিশ জুটি হিসেবে প্রতিযোগিতা করেছিলেন, এবং পর্বের শুরুতে বলা হলেও যে সেরা জুটিই চ্যালেঞ্জটি জিতবে, বিচারকরা ক্লোভার বিশের রানওয়ে সাজকে সংস্কৃতির চেয়ে "কস্টিউম" বেশি বলে সমালোচনা করার পর কেবল পিতিতাকেই বিজয়ী ঘোষণা করা হয়েছিল।

## ফিল্মোগ্রাফি
### টেলিভিশন

* *[[ড্র্যাগ রেস স্পেন]]* ( মৌসুম ৩, ২০২৩)
* *[[ব্রিং ব্যাক মাই গার্লস]]* (২০২৪)

## ডিসকোগ্রাফি
### একক গান

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
সারাহ গিল

**সারাহ গিল** একজন পাকিস্তানি চিকিৎসক এবং ট্রান্সজেন্ডার কর্মী। চিকিৎসা বিদ্যালয় থেকে স্নাতক সম্পন্ন করার পর তিনি "পাকিস্তানের প্রথম ট্রান্সজেন্ডার চিকিৎসক" হিসেবে ব্যাপকভাবে পরিচিতি পান।

## শিক্ষাজীবন
গিল ফাজাইয়া স্কুল অ্যান্ড কলেজে পড়াশোনা করেন। এরপর তিনি করাচির জিন্নাহ মেডিকেল অ্যান্ড ডেন্টাল কলেজে ভর্তি হন। ২০২১ সালের জানুয়ারিতে তিনি স্নাতক ডিগ্রি অর্জন করেন এবং পাকিস্তানের প্রথম ট্রান্সজেন্ডার নারী চিকিৎসক হন। মার্কিন পররাষ্ট্র দপ্তর তাকে আইভিএলপি সদস্যপদের জন্য নির্বাচিত করে। চিকিৎসা ডিগ্রি অর্জনের সময় তিনি তার লিঙ্গ পরিচয় প্রকাশ করার সিদ্ধান্ত নেন। তার পরিবার তাকে তার লিঙ্গ পরিচয় গোপন রাখতে বাধ্য করে এবং সে প্রকাশ্যে আসার পর তাকে ত্যাগ করে। তিনি বলেন, "আমাদের সম্প্রদায় ইসলাম ও মুসলিম শাসকদের ইতিহাসে অসাধারণ সম্মান উপভোগ করেছে"। কিন্তু "এই মহাদেশে ব্রিটিশরা আসার পরই আমাদের আইনত অপরাধী ঘোষণা করা হয় এবং তারপর থেকে আমাদের সম্প্রদায় ক্রমাগত অমানবিক বৈষম্যের সম্মুখীন হচ্ছে এবং লজ্জার প্রতীক হয়ে উঠেছে।"

## সক্রিয়তা
গিল মুরাত ইন্টারেক্টিভ সোসাইটি নামক একটি বেসরকারি সংস্থার সভাপতি এবং জেন্ডার ইন্টারেক্টিভ অ্যালায়েন্সের সদস্য, যা ট্রান্সজেন্ডার সম্প্রদায়ের বিরুদ্ধে সহিংসতা এবং বৈষম্য বন্ধে কাজ করে। তিনি একজন বিশিষ্ট সক্রিয়কর্মী। তিনি বিভিন্ন জাতীয় ও আন্তর্জাতিক অনুষ্ঠানে পাকিস্তানের ট্রান্সজেন্ডার সম্প্রদায়ের প্রতিনিধিত্ব করেন এবং এইচআইভি/এইডস সচেতনতামূলক প্রচারণা পরিচালনা করেন। তিনি ২০১৮ সালের ট্রান্সজেন্ডার ব্যক্তি (অধিকার সুরক্ষা) আইনের সমালোচনা করেন, যেখানে তাদের ট্রান্সজেন্ডার এবং আন্তঃলিঙ্গের সংজ্ঞা সম্পর্কে অপর্যাপ্ততা রয়েছে। তার সংগঠনগুলো পাকিস্তানে আন্তঃলিঙ্গ, রূপান্তরিত লিঙ্গ, হিজড়া, বুচ এবং বেশান্তরসহ ট্রান্সজেন্ডারদের জন্য সমতা এবং নাগরিক অধিকারের পক্ষে কাজ করে। চিকিৎসা বিদ্যালয় থেকে স্নাতক সম্পন্ন করার পর তিনি "পাকিস্তানের প্রথম ট্রান্সজেন্ডার চিকিৎসক" হিসেবে ব্যাপকভাবে পরিচিতি লাভ করেন। ২০২৪ সালে করাচির হিজড়া উৎসবে তিনি একজন প্রধান কণ্ঠস্বর ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:রূপান্তরকামী অধিকার কর্মী
বিষয়শ্রেণী:এলজিবিটিকিউ চিকিৎসক
বিষয়শ্রেণী:পাকিস্তানি ট্রান্সজেন্ডার নারী
বিষয়শ্রেণী:পাকিস্তানি নারী চিকিৎসক
বিসি গে এবং লেসবিয়ান আর্কাইভ

**বিসি গে এবং লেসবিয়ান আর্কাইভস** হল ব্রিটিশ কলাম্বিয়ার (বিসি) অধিবাসী সমকামী সম্প্রদায়ের মানুষজন এবং তাদের সহযোগীদের জন্য গঠিত একটি তথ্যপ্রদানকারী কেন্দ্র। ১৯৭৬ সালে প্রতিষ্ঠিত এই কেন্দ্র ভ্যাঙ্কুভারের ওয়েস্ট এন্ডে অবস্থিত। ঐতিহ্যগতভাবে এটি শহরের  সমকামী সম্প্রদায়ের মানুষদের কেন্দ্রস্থল।  এই কেন্দ্রের প্রতিষ্ঠাতা রন ডাটন কেন্দ্রের রক্ষণাবেক্ষণ এবং পরিচালনার দাতিত্বে আছেন। 

**বিসি গে এবং লেসবিয়ান আর্কাইভস** কেন্দ্রের দ্বারা সংগৃহীত সকল তথ্য ২০১৮ সালে ভ্যাঙ্কুভারের তথ্য সংরক্ষন কেন্দ্রে দান করা হয়েছিল।  বিসি গে এবং লেসবিয়ান আর্কাইভের অনুরাগীদের সম্পর্কে সমস্ত তথ্য এখন ভ্যাঙ্কুভার সিটি আর্কাইভের ওয়েবসাইটে উপলব্ধ। তথ্য সংগ্রহশালায় মধ্যে বেশ কয়েকটি এলজিবিটিকিউ সম্পর্কিত প্রকাশনা অন্তর্ভুক্ত রয়েছে। দীর্ঘস্থায়ী ভ্যাঙ্কুভার প্রকাশনার অন্তর্ভুক্ত কিছু লিখিত নথি(১৯৮০-১৯৯৮), অ্যাঙ্গেলস এবং এর পূর্বসূরী, ভিজিসিসি নিউজের প্রকাশনা থেকে কিছু লিখিত নথি -এই সমস্ত কিছুই তথ্য সংগ্রহশালায় অন্তর্ভুক্ত আছে। 

তথ্য সংগ্রহশালায় প্রায় ৭,৫০,০০০ তথ্য সংরক্ষিত আছে। ভিডিও তথ্য, ব্যক্তিগত কাগজপত্র যেমন ডায়েরি, ছবি এবং চলচ্চিত্র এবং সরকার এবং একাডেমিক গবেষকদের প্রতিবেদন এই সমস্ত কিছু পাওয়া যাবে তথ্য সংগ্রহশালায়। সংগ্রহশালার পরিচালক ডাটন একটি বৈচিত্র্যময় সংগ্রহ বজায় রাখার চেষ্টা করেছিলেন। নারী, বিভিন্ন বর্ণের মানুষ, দ্বিমুখী মানুষ এবং প্রতিবন্ধী ব্যক্তি যাদের ইতিহাস প্রায়শই ভ্যাঙ্কুভারের শ্বেতাঙ্গ এবং পুরুষ-শাসিত সমাজ দ্বারা অবমূল্যায়িত করা হত, তাদের সম্পর্কিত সকল তথ্য সংগ্রহ করা হয়েছে।  শিক্ষক, গবেষক, গনমাধ্যম, বিশ্ববিদ্যালয়ের ছাত্র, লেখক, চলচ্চিত্র নির্মাতা এবং সমকামী সম্প্রদায়ের সংগঠন সমুহের প্রতিনিধিরা প্রয়োজনে এই তথ্য সংগ্রহশালা থেকে জরুরী তথ্য সংগ্রহ করতে পারে।  উদাহরণস্বরূপ,  *ভ্যাঙ্কুভার এইডস*  নামক স্থানীয় প্রকল্পের জন্য এই তথ্য সংগ্রহশালা একটি প্রধান সম্পদ হয়ে দাঁড়িয়েছে কারণ এই তথ্যভান্ডারে ভ্যাঙ্কুভার অঞ্চলের ত্রিশ বছরের এইচআইভি/এইডস সম্পর্কিত ইতিহাস নথিভুক্ত করার চেষ্টা করা হয়েছিল। 

## তথ্যসূত্র

## বহিঃসংযোগ

* ভ্যাঙ্কুভার সিটি আর্কাইভে বিসি গে এবং লেসবিয়ান আর্কাইভস

বিষয়শ্রেণী:সমকামিতা
বিষয়শ্রেণী:সংরক্ষণাগার
বিষয়শ্রেণী:এলজিবিটিকিউ
ব্যাড বয় ক্লাব মন্ট্রিয়াল

**ব্যাড বয় ক্লাব মন্ট্রিয়াল**, যা **বিবিসিএম** বা **ফাউন্ডেশন বিবিসিএম** নামেও পরিচিত কানাডার একটি দাতব্য সংস্থা। ১৯৯১ সালে কানাডার কুইবেকের মন্ট্রিলে এই দাতব্য সংস্থার প্রতিষ্ঠা হয়। এই প্রতিষ্ঠানটি বিশ্বব্যাপী বিভিন্ন অনুষ্ঠানের আয়োজন করে জনসমাজে এইচআইভি/এইডস সম্পর্কিত সচেতনতার প্রচারে সহায়তা করে এবং মন্ট্রিলে এইচআইভি/এইডস-এ আক্রান্ত ব্যক্তি ও এইচআইভি / এইডস দাতব্য সংস্থার জন্য আর্থিক সহায়তা প্রদানে সাহায্য করে। এই সংস্থা এইডস রোগের চিকিৎসা সংক্রান্ত ব্যপারে এবং রোগীদের সামাজিক পরিষেবা দানের মতো দাতব্য কাজের জন্য তহবিল সংগ্রহ করে। বিবিসিএম তার আয়ের একটি অংশ এলজিবিটি সম্প্রদায়ের জন্য দান করে।

এই সংস্থার কার্যক্রমগুলি সমকামী সম্প্রদায়ের জীবনধারা এবং সংস্কৃতির উদযাপনেও অংশ নেয়। বিবিসিএম যে পাঁচটি বার্ষিক অনুষ্ঠান আয়োজন করে তার মধ্যে *ব্ল্যাক অ্যান্ড ব্লু ফেস্টিভ্যাল* সবচেয়ে বড়।

## প্রতিষ্ঠা এবং অগ্রগতি
**ব্যাড বয় ক্লাব মন্ট্রিয়াল** তার প্রতিষ্ঠার প্রথম বছর যে অনুষ্ঠানের আয়োজন করেছিল তার নামকরন করা হয় *ব্ল্যাক অ্যান্ড ব্লু*,। এই অনুষ্ঠানের প্রথম বছর প্রায় আটশো জন দর্শক উপস্থিত হয়েছিল। তারপর থেকে বছরের পর বছর ধরে এই অনুষ্ঠানটি আয়োজিত হয়ে চলেছে এবং বিশ্বব্যাপী জনপ্রিয়তা অর্জন করেছে। প্রতিবছর গড়ে ৬০,০০০ থেকে ৭৫,০০০ জন দর্শক এই অনুষ্ঠানে অংশ নেন। বিশ্বব্যাপী ভক্তরা এই অনুষ্ঠানে মিলিত হয়ে উল্লাস করে। এখনও পর্যন্ত *বিবিসিএম ফাউন্ডেশন* বিভিন্ন দাতব্য প্রতিষ্ঠানে প্রায় ১,৪০০,০০০ মার্কিন ডলারেরও বেশি অনুদান দিয়েছে।

## বার্ষিক অনুষ্ঠান
বিবিসিএম ৫টি বার্ষিক অনুষ্ঠানের আয়োজন করে যা নিম্নরূপ:

## তথ্যসূত্র

## বহিঃসংযোগ

* বিবিসিএমের অফিসিয়াল ওয়েবসাইট
* বিবিসিএম ফাউন্ডেশন - ফেস্টিভ্যাল ব্ল্যাক অ্যান্ড ব্লু সাইট

বিষয়শ্রেণী:এলজিবিটিকিউ অনুষ্ঠান
বিষয়শ্রেণী:দাতব্য সংগঠন
আমিন আল-দ্বীন রশিদ আল-দীন ভাতভাত

**আমিন আল-দ্বীন রশিদ আল-দীন ভাতভাত** ছিলেন ত্রয়োদশ শতাব্দী পারস্যের একজন চিকিৎসক।

জাতীয় চিকিৎসা গ্রন্থাগারে খাদ্য ও পানীয়ের সাধারণ প্রস্তুতির উপর একটি শিরোনামহীন ফার্সি গ্রন্থ রয়েছে যা লেখককে আমিন আল-দিন রশিদ ভাতভাত বলে উল্লেখ করে এবং উল্লেখ করে যে এটি ১২৮৪ থেকে ১২৯১ খ্রিস্টাব্দ পর্যন্ত শাসনকারী আরঘুন খানের জন্য রচিত হয়েছিল।

একই বিষয়ে আরও একটি সংক্ষিপ্ত গ্রন্থ, যা আরঘুন খানের আদেশে রচিত, আরেকটি শিরোনামহীন পাণ্ডুলিপিতে সংরক্ষিত আছে যেখানে লেখকের নাম আমিন আল-দিন রশিদ আল-দিন ওতাজি। একই বিষয়ে আমিন আল-দিন ওতাজি কর্তৃক লিখিত এবং মাহমুদ গাজান খান (যিনি ১২৯৫ থেকে ১৩০৪ খ্রিস্টাব্দ পর্যন্ত শাসন করেছিলেন) -কে উৎসর্গীকৃত একটি ফারসি সারণী গ্রন্থ দুটি কপিতে সংরক্ষিত আছে।

বিষয়শ্রেণী:১৩শ শতাব্দীর ইরানি চিকিৎসক
বিন্দিয়া রানা

**বিন্দিয়া রানা** একজন পাকিস্তানি ট্রান্সজেন্ডার কর্মী। তিনি হিজড়া সম্প্রদায়ের একজন সদস্য এবং পাকিস্তানে অবস্থিত জেন্ডার ইন্টারেক্টিভ অ্যালায়েন্সের সাংগঠনিক প্রতিষ্ঠাতা ও সভাপতি। রানা করাচির প্রাদেশিক পরিষদের একটি আসনের জন্য প্রতিদ্বন্দ্বিতা করেন, কিন্তু নির্বাচনে হেরে যান।

## প্রারম্ভিক জীবন
রানা ১২ ভাইবোনের একটি পরিবারে জন্মগ্রহণ করেন। কিশোর বয়সে তিনি একটি *ডেরায়* উল্লেখযোগ্য সময় কাটান, যেখানে ট্রান্স ব্যক্তিদের আবাসস্থল ছিল। বাবার সাহায্যে বিন্দিয়া ১৫ বছর বয়সে করাচিতে একটি অ্যাপার্টমেন্ট ভাড়া নেন। দ্বিধাগ্রস্ত এবং প্রথমে কিছু বাধার সম্মুখীন হওয়ার পর তার পরিবার তাকে সমর্থন করে।

## সক্রিয়তা
রানা জেন্ডার ইন্টারেক্টিভ অ্যালায়েন্সের প্রতিষ্ঠাতা ও সভাপতি। এই সংস্থার অন্যান্য নির্বাহী সদস্যদের মধ্যে রয়েছেন রিফি খান, রিমশা এবং সারাহ গিল। জেন্ডার ইন্টারেক্টিভ অ্যালায়েন্স তার ট্রান্স সদস্যদের পরিচয়পত্র পেতে সহায়তা করে। রানা পাকিস্তানের সিন্ধু উচ্চ আদালতে ট্রান্স অধিকারের জন্য আবেদন করেন। তিনি পাকিস্তানের হিজড়া সম্প্রদায়ের অন্যতম প্রধান প্রতিনিধি।

২০১৩ সালে রানা করাচিতে একটি নির্বাচনে প্রতিদ্বন্দ্বিতা করেন, যার ফলে তাকে বেশ কয়েকটি মৃত্যুর হুমকি দেওয়া হয়। এটি ছিল প্রাদেশিক পরিষদের একটি আসনের জন্য একটি প্রচেষ্টা। তার লিঙ্গ পরিচয় তার নির্বাচনে প্রতিদ্বন্দ্বিতা করার ক্ষমতায় বাধার সৃষ্টি করে, যার ফলে তাকে সুপ্রিম কোর্টে মামলা করতে হয়। তিনি নির্বাচনে কোনো আসন নিশ্চিত করতে পারেননি।

তার সম্প্রদায়ে রানাকে একজন *[[গুরু]]* হিসেবে বিবেচনা করা হয় এবং তার ৫০ জনেরও বেশি শিক্ষানবিশ রয়েছে। তিনি পাকিস্তানের আদমশুমারিতে ট্রান্স ব্যক্তিদের ত্রুটিপূর্ণ উপস্থাপনার বিরুদ্ধে অভিযোগ করেন, যার ফলে গণনা অনুমানের চেয়ে অনেক কম ছিল। রানা স্বাস্থ্যসেবার একজন সমর্থক এবং ট্রান্স ব্যক্তিদের উপর যৌন সহিংসতার বিরুদ্ধে। তিনি সিন্ধু এবং বেলুচিস্তানের অভ্যন্তরীণ অঞ্চলে নারী ও শিশুদের জন্য বিনামূল্যে চিকিৎসা শিবির স্থাপনে সহায়তা করেন।

২০১৫ সালে স্থানীয় সরকার নির্বাচনের জন্য ট্রান্স ব্যক্তিদের জন্য ভোটকেন্দ্রের অভাবের বিরুদ্ধে রানা একটি প্রতিবাদে জড়িত ছিলেন। ফলস্বরূপ ট্রান্স সম্প্রদায় নির্বাচন বর্জন করার সিদ্ধান্ত নেয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর পাকিস্তানি নারী
বিষয়শ্রেণী:পাকিস্তানি ট্রান্সজেন্ডার নারী
ওনিক্স (ড্র্যাগ কুইন)

**ওনিক্স আনলিশড** হলো **পাবলো হাভিয়ের গার্সিয়া দে দুরাঙ্গো কাভেদার** মঞ্চ নাম। তিনি পূর্বে কেবল ওনিক্স শব্দটি নিজের মঞ্চ নাম হিসেবে ব্যবহার করতেন। তিনি একজন স্প্যানিশ ড্র্যাগ কুইন এবং বহুমুখী শিল্পী, যিনি *ড্র্যাগ রেস স্পেন*-এর দ্বিতীয় মৌসুম এবং *ড্র্যাগ রেস স্পেন অল স্টারস*-এর প্রথম মৌসুমে প্রতিযোগিতা করার জন্য সর্বাধিক পরিচিত।

## পেশাজীবন
মাদ্রিদের স্থানীয় উৎসব -এ দুরাঙ্গো ওনিক্স নামে ড্র্যাগ করা শুরু করেন। যা তাকে তার লিঙ্গ অভিব্যক্তি এবং পরিচয়কে নতুন করে দেখতে সাহায্য করে।

২০২২ সালে অনিক্স আপাতবাস্তব টেলিভিশন অনুষ্ঠান *ড্র্যাগ রেস স্পেন*-এর মৌসুম ২-এ  যোগ দেন। ২০২২ সালের মার্চ মাসে এর সম্প্রচার শুরু হয়। চতুর্থ পর্বে "লা ইয়ামাদ্রাগ"-এর পরিবেশনার পর, ওনিক্স বিচারকদের সমালোচনার সম্মুখীন হন, যার ফলে তিনি সেই সপ্তাহের সর্বনিম্ন অবস্থানের কুইনদের দলে স্থানলাভ করেন। তবে ওনিক্স শেষ দুই-এ ছিলেন না। বরং জোটা কারাজোটা এবং জুরিজি দার ক্লি শেষ দুই-এ স্থানলভ করে ঠোঁট মেলানো প্রতিযোগিতায় প্রতিদ্বন্দ্বিতা করেন। পঞ্চম পর্ব তথা স্ন্যাচ গেমে তার হুয়ানা লা লোকার সাজ ধারণ বিচারকগণ পছন্দ করেননি। এর ফলে তিনি শেষ দুই-এ স্থানলাভ করেন, যেখানে দায়ামান্তে মেরিব্রাউনের বিরুদ্ধে ঠোঁট মেলানো প্রতিযোগিতায় পরাজয়ের পর তাকে শেষ পর্যন্ত বাদ দেওয়া হয়।

দ্বিতীয় মৌসুম শেষ হওয়ার পর, ওনিক্স জাতীয় সফর, -এ যোগ দেন। 

একই বছরের মে মাসে, তিনি *গ্ল্যামার*-এর সাথে মিলে একটি মেকআপ প্রদর্শনীর আয়োজন করেন। জুন মাসে, এলজিবিটি অধিকার কর্মী ড্যানিয়েল ভ্যালেরোর তথ্যচিত্র -তে (স্পেনে একজন ড্র্যাগ কুইন হিসেবে কাজ করা) তার উপস্থিতি লক্ষ করা যায়। এই তথ্যচিত্রে বিভিন্ন ড্র্যাগ শিল্পীদের ব্যক্তিগত গল্প, এই ধরণের শৈল্পিক অভিব্যক্তির রাজনৈতিক অর্থ এবং স্পেনের ড্র্যাগ সংস্কৃতি তুলে ধরা হয়েছে।

কোলাইডার নামক ওয়েবসাইটটি ড্র্যাগ রেস ফ্র্যাঞ্চাইজির ১০ জন সবচেয়ে অনন্য ড্র্যাগ কুইনের তালিকায় ওনিক্সকে অন্তর্ভুক্ত করেছে।

## ফিল্মোগ্রাফি
### টেলিভিশন

## তথ্যসূত্র

## বহিঃসংযোগ
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
মারভিয়া মালিক

**মারভিয়া মালিক** একজন পাকিস্তানি ট্রান্সজেন্ডার সংবাদ উপস্থাপিকা এবং গণমাধ্যম ব্যক্তিত্ব। ২০১৮ সালে তিনি পাকিস্তানি টেলিভিশনে আত্মপ্রকাশের মাধ্যমে প্রথম প্রকাশ্য ট্রান্সজেন্ডার সংবাদ উপস্থাপিকা হন।

## প্রারম্ভিক জীবন
মালিক ১৯৯৭ সালে লাহোরে তিন ভাইবোনের পরিবারে জন্মগ্রহণ করেন। ছোটবেলায় বিদ্যালয়ে তার সহপাঠীরা তাকে নির্যাতন করে। বাধাবিপত্তির পরও তিনি তার মাধ্যমিক শিক্ষা সম্পন্ন করতে সক্ষম হন। পরবর্তী জীবনে তিনি তার পরিবার থেকে বিচ্ছিন্ন হয়ে পড়েন। বাড়ি ছেড়ে যাওয়ার পর তিনি অন্যান্য ট্রান্স নারীদের সাথে আশ্রয় নেন। তিনি সারা জীবন আইনজীবী অথবা সাংবাদিক হওয়ার জন্য দৃঢ়প্রতিজ্ঞ ছিলেন।

## পেশাগত জীবন ও সক্রিয়তা
তিনি তার উচ্চশিক্ষার খরচ বহনের জন্য একজন সজ্জাশিল্পী হিসেবে কাজ করতেন। তারপর গণমাধ্যমে জীবন গড়তে শুরু করেন এবং পাঞ্জাব বিশ্ববিদ্যালয় থেকে গণমাধ্যমে স্নাতক ডিগ্রি অর্জন করেন।

এরপর তিনি কোহেনুর নিউজে একটি পদের জন্য আবেদন করেন। সংবাদ উপস্থাপিকা হওয়ার সাফল্য সম্পর্কে মালিক বলেন যে, "আমাদের সমাজ হিজড়াদের সাথে লজ্জাজনক আচরণ করে, তাদের হেয় করে, চাকরি থেকে বঞ্চিত করে, তাদের নিয়ে হাসাহাসি এবং কটূক্তি করে। আমি এটা পরিবর্তন করতে চাই।"

তিনি পূর্বে মডেলিংও করেছেন। তিনি লাহোরে পাকিস্তান ফ্যাশন ডিজাইন কাউন্সিল ফ্যাশন সপ্তাহে যোগ দেন, তিনি মূলত লাহোর গ্রামার স্কুলের শিক্ষার্থীদের মাধ্যমে এই চাকরিটি পান।

২০১৮ সালের মার্চ মাসে পাকিস্তানি সংবাদ সম্প্রচারে সংবাদ উপস্থাপিকার ভূমিকা পালন করার মাধ্যমে মালিক প্রথম প্রকাশ্যে ট্রান্সজেন্ডার ব্যক্তি হয়ে ওঠেন। এই ঘটনাটি গণমাধ্যমের দৃষ্টি আকর্ষণ করে। তিনি কোহেনুর নিউজের "আজাদ ভি জিমিদার ভি" তে কাজ করছেন, এই সংবাদ চ্যানেলটি তাকে সাংবাদিকতার ক্ষেত্রে উন্নতি করতে সাহায্য করেছে।

তিনি পাকিস্তানে ট্রান্স ব্যক্তিদের সম্পত্তির অধিকারের পক্ষে কথা বলার পরিকল্পনা করছেন। তিনি চাকরি এবং সংসদে ট্রান্সজেন্ডারদের জন্য আসন সংরক্ষণের দাবিও করছেন। তিনি নিজেকে "তৃতীয় লিঙ্গ" বলে মনে করেন না।

২০২৩ সালের ফেব্রুয়ারিতে মালিক ঔষধালয় থেকে বাড়ি ফেরার সময় দুই বন্দুকধারী তার উপর গুলি চালায়। মালিক আক্রমণ থেকে বেঁচে যান বলে জানা যায়। তিনি ডন পত্রিকায় বলেন যে, ট্রান্সজেন্ডারদের পক্ষে তার ওকালতি করার কারণে হুমকিমূলক ফোন কলের মাধ্যমে আক্রমণটি করা হয়।

## আরও দেখুন
* রিমাল আলী

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:এলজিবিটিকিউ মিডিয়া ব্যক্তিত্ব
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:১৯৯৭-এ জন্ম
বিষয়শ্রেণী:পাকিস্তানি ট্রান্সজেন্ডার নারী
গুগলের মামলা

গোপনীয়তা, বিজ্ঞাপন, বৌদ্ধিক সম্পত্তি এবং গুগল বুকস এবং ইউটিউবের মতো বিভিন্ন গুগল পরিষেবার মতো বিষয়গুলিতে গুগল একাধিক মামলায় জড়িত। ব্যবসা শুরুর প্রথম পাঁচ বছরে কোম্পানির আইন বিভাগ এক আইনজীবী থেকে প্রায় ১০০ জন আইনজীবীতে সম্প্রসারিত হয় এবং ২০১৪ সালের মধ্যে এটি প্রায় ৪০০ আইনজীবীতে উন্নীত হয়। গুগলের প্রধান আইন কর্মকর্তা হলেন কর্পোরেট ডেভেলপমেন্টের সিনিয়র ভাইস প্রেসিডেন্ট ডেভিড ড্রামন্ড।

## গোপনীয়তা

### মার্কিন যুক্তরাষ্ট্র বনাম গুগল ইনকর্পোরেটেড।

## বিজ্ঞাপন

## সেন্সরশিপ

## মানহানি

## বুদ্ধিবৃত্তিক সম্পত্তি

## বৈষম্য

## ক্ষুদ্র লেনদেন

## অবিশ্বাস

## আইন প্রয়োগকারী সংস্থা

## আরোও দেখুন

* উচ্চ-প্রযুক্তি কর্মচারী বিশ্বাস-বিরোধী মামলা
* স্মার্টফোন পেটেন্ট যুদ্ধ
* ইউরোপীয় ইউনিয়ন বনাম গুগল
* *ওয়েমো এলএলসি বনাম উবার টেকনোলজিস, ইনকর্পোরেটেড ইত্যাদি।*

## তথ্যসূত্র


বিষয়শ্রেণী:মেধা সম্পদ আইন
বিষয়শ্রেণী:বিবাচন
বিষয়শ্রেণী:ব্যক্তিগত গোপনীয়তা
বেইলি হাউস (দাতব্য সংস্থা)

**বেইলি হাউস** হল নিউ ইয়র্কের একটি দাতব্য সংস্থা যা এইচআইভি/এইডস আক্রান্ত ব্যক্তিদের জন্য উপযুক্ত সহায়তা প্রদান করে। তারা এইচাইভি ভুক্তভোগীদের জন্য বাসস্থানের ব্যাবস্থা করে এবং আইনি ক্ষেত্রে তাদের সহায়তা করে। এছাড়াও, এই সংস্থার পক্ষ থেকে রোগাক্রান্ত ব্যক্তিদের চিকিৎসা পরিষেবা এবং অন্যান্য সামাজিক পরিষেবা দেওয়া হয়। এলজিবিটি গৃহহীন যুবকদের জন্য এরা বিশেষ আবাস্নের ব্যাবস্থা করেছে। সংস্থায় ট্রান্সজেন্ডার যুবকদের সহায়তার করার জন্য বিশেষভাবে বেশ কয়েকটি বিভাগ রয়েছে।

**বেইলি হাউস** ১৯৮৩ সালে মার্কিন যুক্তরাষ্ট্রের চেলসি অঞ্চল এবং গ্রিনিচ গ্রামাঞ্চলে প্রতিষ্ঠিত হয়েছিল। প্রথমে এই সংস্থার নাম ছিল **এইডস রিসোর্স সেন্টার**। ১৯৮৬ সালে, বেইলি হাউস সংস্থা আক্রান্ত ব্যক্তিদের জন্য প্রথম আবাসস্থলের ব্যাবস্থা করে। আঞ্চলিক *এইডস রিসোর্স সেন্টার*  -এর প্রতিষ্ঠাতাদের একজন ছিলেন রেভারেন্ড মিড মাইনার বেইলি। তার সম্মানে ১৯৯৫ সালে সংস্থার নাম পরিবর্তন করে বেইলি হাউস রাখা হয়। সেই একই সময়ে, রেভারেন্ড বেইলি এবং নাট্য প্রযোজক-পরিচালক ফ্রিটজ হোল্টের সম্মানার্থে ক্রিস্টোফার স্ট্রিটের একটি প্রধান বাসভবনের নামকরণ করা হয় বেইলি-হোল্ট হাউস। ১৯৯৭ সালে *পূর্ব হারলেম*  অঞ্চলে সংস্থার একটি দ্বিতীয় সদর দপ্তর খোলা হয়, যা পূর্ব হারলেম, হারলেম এবং দক্ষিণ ব্রঙ্কস সহ অঞ্চলে তাদের পরিষেবা চালু করে এবং স্থানীয় এলাকার বঞ্চিত সম্প্রদায়ের মানুষদের সহায়তা করতে শুরু করে। সংস্থাটি সমস্ত  নিউ ইয়র্ক শহরে  এইচআইভি/এইডস আক্রান্ত ব্যক্তিদের জন্য যানবাহন পরিষেবা, চাকরির প্রশিক্ষণ, খাদ্য, আবাসন ইত্যাদি পরিষেবা দেয়।

বেইলি হাউস এইচআইভি/এইডস এবং অন্যান্য দীর্ঘস্থায়ী অসুস্থতায় আক্রান্ত গৃহহীন এলজিবিটি পুরুষ, মহিলা এবং শিশুদের আবাসন এবং সহায়তা পরিষেবা প্রদান করে। সংস্থার *স্ট্যান্ডিং ফর সাকসেস থ্রু অ্যাক্সেসিং রেন্টাল অ্যাসিস্ট্যান্স*  পরিকল্পনার মাধ্যমে ১৮ থেকে ২৪ বছর বয়সী গৃহহীন এইচআইভি রোগ আক্রান্ত তরুণ এবং প্রাপ্তবয়স্কদের জন্য স্থায়ী আবাসনের ব্যাবস্থা করা হয়। সংস্থার পক্ষ থেকে *প্রজেক্ট ফার্স্ট*  নামের একটি নির্দিষ্ট কর্মসূচিও চালু করা হয়েছিল, যার মাধ্যমে বন্দীগৃহ থেকে সদ্য মুক্তিপ্রাপ্ত এইচআইভি সংক্রামিত পুরুষ ও মহিলাদের জন্য আবাসনের ব্যাবস্থা করা হত। ২০০১ সালে বেইলি হাউস সংস্থার পক্ষ থেকে পূর্ব হারলেমে ৯১ টি বিভাগ বিশিষ্ট একটি আবাসিক আবাসন, শ্যাফার হলের উদ্বোধন করা হয়।

গনমাধ্যমে এই দাতব্য প্রতিষ্ঠানটি সম্পর্কে বেশ ভালোই প্রচার হয়। বিশেষ করে শৈল্পিক সম্প্রদায়ের অনেকেই এই প্রতিষ্ঠানের কার্যকলাপকে সমর্থন করে। শিল্পীরা দাতব্য প্রতিষ্ঠানটিতে অর্থ সাহায্য করা জন্য অনেক অনুষ্ঠান ও জলসার আয়োজন করে। 

## তথ্যসূত্র

## বহিঃসংযোগ

* বেইলি হাউসের অফিসিয়াল ওয়েবসাইট

বিষয়শ্রেণী:এইচআইভি/এইডস আন্দোলন কর্মকাণ্ড
বিষয়শ্রেণী:এলজিবিটিকিউ-সম্পর্কিত সংস্থা